Puigdemont assumeix "el mandat del poble que Catalunya esdevingui un estat independent en forma de República", però deixa sense efectes la declaració de desconnexió\nEl discurs íntegre de Carles Puigdemont abaix\nEl president de la Generalitat, Carles Puigdemont, ha arrencat amb una hora i tretze minuts de retard la intervenció sobre els propers passos a seguir després de l’1-O. Una oferta de mediació internacional i discrepàncies d’última hora amb la CUP han obligat a tenir converses urgents per resoldre la qüestió. "Catalunya s’ha guanyat el dret de ser un estat independent, de ser escoltada, de ser respectada", ha insistit. "Arribats en aquest moment històric, assumeixo el mandat del poble que Catalunya esdevingui un estat independent en forma de República", ha considerat Puigdemont. Tanmateix, just després ha suspès els efectes de la declaració de la independència en favor d’obrir una via de diàleg. El president ha fet una apel·lació a l’Estat i la Unió Europea per iniciar un període de mediació.\nLa CUP no ha aplaudit el discurs de Puigdemont, una estampa que ja indica que no comparteix la decisió presa pel president i el seu Govern de deixar sense efecte la declaració d’independència. El cap de l’executiu ha fet una crida a l’estat espanyol perquè "escolti" el clam de la ciutadania catalana i ha reclamat a la Unió Europea que "s’impliqui a fons" en el diàleg i la recerca d’una solució política. Puigdemont ha insistit que Brussel·les ha de vetllar pels "valors fundacionals de la Unió".\nElogi de l’1-O\nPuigdemont ha fet un recorregut per l’acte de compromís que va significar el referpèndum de l’1 d’octubre. "El sí a la independència ha guanyat les eleccions i un referèndum sota una pluja de cops de porra. Les urnes diuen sí a la independència. I aquest és el camí que estic compromès a transitar", ha considerat Puigdemont, referint-se a la llei del referèndum, concretament el seu punt 4.4. "Hi ha un abans i un després de l’1-O, hem aconseguit el que ens vam comprometre. Arribats en aquest moment històric, assumeixo el mandat del poble que Catalunya esdevingui un estat independent en forma de República", ha ressaltat.\nEl president de la Generalitat ha optat per verbalitzar un part del seu discurs en castellà. "Cap institució de l’Estat vol dialogar, i la monarquia va confirmar les pitjors hipòtesis", ha indicat. "No som uns bojos, ni uns colpistes, ni uns abduïts. Som gent normal que demana poder votar", ha apuntat en aquest tram del seu discurs. "No tenim res contra Espanya ni contra els espanyols. Ens volem reentendre millor. Des de fa molts anys, la situació no funciona", ha destacat Puigdemont. "No es pot obligar un poble a mantenir un statu quo que no vol ni va votar. Hi ha democràcia més enllà de la Constitució", ha indicat.\nDe l’Estatut a la judicialització\nPuigdemont ha recordat el procés de reforma de l’Estatut i la "catalanofòbia" que es va generar a Espanya, a banda de la retallada que va rebre per part del Congrés dels Diputats i també pel Tribunal Constitucional (TC). El text va rebre el suport de menys persones de les que van votar a favor de la independència durant l’1-O, i finalment va quedar "irreconeixible" després de ser "doblement retallat". "El darrer intent de modificar l’estatus català per les vies constitucionals ha estat una humiliació", ha ressaltat. I, segons el president, a això s’hi ha sumat la recentralització de l’Estat.\n"Tot això ha tingut un impacte profund en la societat catalana. Molta gent pensa que la supervivència passa perquè Catalunya es converteixi en un Estat, com va quedar testimoniat en les eleccions del 27-S", ha considerat Puigdemont, que ha insistit que un 82% dels catalans desitgen la celebració d’un referèndum. En aquest punt, el president ha destacat que fins a 18 vegades s’ha demanat obrir un diàleg per fer una consulta vinculant a l’estil de l’escocesa de l’any 2014.\nEn lloc de fer això, el govern espanyol -segons ell- ha optat per la persecució judicial de càrrecs electes. Ha citat els noms d’Artur Mas, Joana Ortega, Irene Rigau i Francesc Homs, que han estat multats de forma "arbitrària i abusiva" per part del Tribunal de Comptes. "Ells i les seves famílies es poden veure afectats", ha assegurat. Puigdemont també s’ha referit a les querelles contra la mesa del Parlament i a la detenció de quinze càrrecs que van testificar "emmanillats" per l’1-O, i ha tingut paraules per Jordi Cuixart i Jordi Sànchez, imputats per sedició a l’Audiència Nacional.\n"Som aquí perquè l’1-O Catalunya va celebrar el referèndum d’autodeterminació en condicions extremes. És la primera vegada a Europa que hi ha violència policial contra els votants que fan cua amb la papereta", ha indicat Puigdemont. "L’objectiu era provocar el pànic generalitzat i que la gent es quedés a casa, renunciant al seu dret a vot, però els va sortir el tret per la culata", ha resumit el president. Segons ell, hi ha 770.000 persones que no van poder exercir el seu dret a vot.\nPuigdemont ha destacat que el cens era "fiable i operatiu", i ha assegurat que les operacions policials de les setmanes anteriors "no van impedir el referèndum". "Les escoltes telefòniques, els atacs informàtics i les violacions de la ocrrespondència no van afectar. La gent va trobar meses constituïdes, urnes i paperetes", ha rememorat el president de la Generalitat, que ha enviat un missatge d’agraïment a tots aquells que han format part de l’operatiu del referèndum.\n"I vull enviar una abraçada a tots els ferits. Mai no ho oblidarem. Cal reconèixer i denunciar que l’actuació de l’Estat ha fet que molta gent estigui preocupada, espantada, pel que passa i el que pot passar", ha admès el dirigent nacionalista, referint-se també a les empreses que marxen i traslladen la seu social. "A totes les persones que tenen por, els envio un missatge de serenor i tranquil·litat: no ens desviarem ni un mil·límetre del progrés social i econòmic, el diàleg, el respecte a la discrepància i la voluntat negociadora", ha indicat.\nPuigdemont s’ha dirigit directament als manifestants que demanen diàleg, als que van defensar diumenge la unitat d’Espanya i també als qui el 3 d’octubre van fer vaga. "Som el mateix poble", ha apuntat el president de la Generalitat. "Entenem que la manera d’avançar no pot ser cap altra que la democràcia i la pau", ha ressaltat. El president ha indicat que ha rebut "molts suggeriments", i els ho ha "agraït de tot cor". "Però el que dic avui no és una decisió personal, és el resultat de l’1-O, de la voluntat del Govern de mantenir el compromís de celebrar el referèndum", ha apuntat.\nA les sis de la tarda, quan els diputats de l’oposició ja estaven asseguts a l’hemicicle i tot estava preparat per la compareixença de Puigdemont, els bancs de Junts pel Sí i del Govern seguien buits. Immediatament s’ha demanat un ajornament d’una hora, que s’ha tractat en una junta de portaveus extraordinària. Per què aquest ajornament? Segons fonts consultades per NacióDigital, ha arribat a última hora una oferta de mediació internacional que ha alterat els plans de Puigdemont.\nEls contactes internacionals, apuntats per diverses fonts, han obligat Puigdemont a endarrerir la compareixença almenys una hora. En aquest interval, la cúpula del Govern s’ha reunit amb representants del sobiranisme civil i dels partits independentistes per avaluar la situació. Les posicions a l’entorn del camí a seguir no són, ara mateix, unitàries. El màxim dirigent català s’ha reunit amb la CUP per abordar les diferències existents en aquestes hores decisives per al procés.\nDurant aquest dimarts al matí, els principals dirigents governamentals i de les entitats han continuat els contactes que es van succeir fins dilluns a la nit. A la tarda, ja al Parlament, Puigdemont ha traslladat als diputats de Junts pel Sí el contingut de la declaració que tenia previst pronunciar a l’hemicicle.\nEmocions contraposades entre els milers de persones que seguien en directe el discurs de Puigdemont


La Plana Ràdio | BLOKEIJAN01 - GUSTAU MORENO - 25 Setembre - 2007\nBLOKEIJAN01 - GUSTAU MORENO - 25 Setembre - 2007\n05 Octubre, 2007 12:36\nPublicat per josepro, Entrevistes blocaires\nBe crec que toca parlar-ne.\nDe fet , el mateix rebombori que a aixecat el posar en marxa la nova programació de La Plana Ràdio ,pràcticament no ens deixa gaire temps per experimentar coses noves., recursos que tenim a l 'abast però que no utilitzem per no saber com fer-ho.\nFa dos dies que estic cartejant-me amb els de Tinet per veure com puc "penjar" al bloc les entrevistes que realitzem cada mati entre el col·lectiu bloquer del país...i de moment amb un resultat crec que satisfactori.\nNo entraré a comentar res mes, perquè no tinc temps.....finalment desprès de aprendrem la lliçó que pacientment m' han ensenyat els tinetaires , puc posar al bloc les entrevistes.....Tan fàcil que és.....quant o saps , clar !!.\nBe , sempre que pugi i a part dels post que penjo cada dia amb els titulars de les noticies ebrenques i dels que penja la meua companya Tere per descobrir-nos qui son els Personatges que col·laboraren a la ràdio planera , aniré posant les entrevistes que vaig fent cada dia als bloquers a l' hora d' encetar El Nostre Mati (Magazine de les 9 a les 13'05).\nEl primer ,com no podia ser d' altra manera va ser el Gustau Moreno...La Marfanta , a qui vull agrair que fora ell qui trenques el gel.\nAra , això ja va un poc mes rodat .També naturalment a tots els que aneu acceptant l' invitació i als propers que espero o féssiu. Realment està resultant una experiència molt agradable i que alguns oients (sense falsa modèstia ,m'atreveixo a dir ) ja m' han lloat quan em troben pel carrer .És l 'avantatge de tenir una audiència reduïda però propera...je..je.je\nEntrevista Gustau Moreno-La Marfanta-25-09-2007.mp3\nPD.- Incloure també de tan en tan , els posts que alguns heu anant penjat a la vostra pàgina parlant de l 'experiència.Gràcies.


Oferta formativa - Escola Municipal d'Art Arsenal\nCicles de Joieria Artística\nCFGM Procediments de Joieria\nCicles de Comunicació Gràfica i Audiovisual\nCFGM Assistència Producte Gràfic Imprès\nCFGM Assitència Producte Gràfic Interactiu\nCFGS Gràfica Impresa\nTitulacions i continguts.\nFormació reglada. Referència normativa que regula el currículum.\nPla docent: Matèries, assignatures, mòduls, unitats formatives, unitats de programació (contingut i valor en ECTS)\nEquivalència a altres estudis\nFormació no reglada.\nMonogràfics, cursos de preparació de proves d’accés i d’altres.\nAlumnes per aula.\nL'Escola Municipal d'Art Arsenal imparteix Cicles Formatius d'Arts Plàstiques i Disseny que s'estructuren en cicles de Grau mitjà i Grau superior, i tenen la consideració d'Ensenyaments secundaris post-obligatoris.\nPer accedir-hi cal disposar del Graduat en Ensenyament secundari per als cicles de grau mitjà, i del títol de batxillerat per al cicles de grau superior.\nAquells que no disposeu de titulació, podeu accedir-hi també a través de les provés d'accés als Cicles d'Arts Plàtiques i Disseny que convoca anualment el Departament d'Ensenyament de la Generalitat de Catalunya.\nEn aquest vincle trobareu una taula amb les diferents opcions d'accés. No totes les opcions d'accés hi són contemplades, si la vostra situació no hi és reflectida, adreceu-vos a l'escola des d'aquí\nObrim la convocatòria per completar els cicles d'autoedició i gràfica publicitària\nFins el 20 d'octubre de 2014\nINSCRIPCIÓ PER FINALITZAR ESTUDIS\nEl Departament d'Ensenyament ha establert el procediment per aquells alumnes que no han pogut finalitzar els cicles que desapareixen amb la implantació de la Llei orgànica 2/2006, de 3 de maig, d'educació.\nEls estudis de grau mitjà en autoedició i els de grau superior en gràfica publicitària es podran completar durant els dos anys següents a la seva extinció, en el mateix centre on es va realitzar la darrera matrícula.\nA la secretaria de l'escola us informaran, en cada cas, si cal realitzar les activitats de recuperació i avaluació o bé les proves d'avaluació.\nRESOLUCIÓ ENS/2184/2014, de 26 de setembre, per la qual s'estableix el procediment per completar els ensenyaments professionals d'arts plàstiques i disseny que s'extingeixen, regulats per la Llei orgànica 1/1990, de 3 d'octubre, d'ordenació general del sistema educatiu.\nFormació reglada Nombre d`articles: 10\nReferència normativa que regula el currículum.\nCursos de preparació a l'accés\nJoieria artística Nombre d`articles: 2\nComunicació gràfica i audiovisual Nombre d`articles: 4\nFormació no reglada Nombre d`articles: 120\nFormacio Continuada Nombre d`articles: 4\nRecursos per Emportar Nombre d`articles: 36\nL’Escola Municipal d'Art Arsenal, continua la seva oferta educativa fora del centre amb el programa x emportar, que durant tot l’any ofereix un ventall d’activitats a domicili vinculades a l'àmbit de les arts plàstiques.\nX emportar es una proposta d’activitats on es pot triar entre nombrosos tallers, seminaris, conferencies i activitats.\nLa característica principal és la “flexibilitat” de la fórmula. No es tracta de cenyir-se només a un curs tancat, sinó que és l’usuari qui tria el tipus d'activitat la seva durada i les seves possibles combinacions en funció dels seus interessos.\nL’Educació Plàstica i Visual és un àrea molt complexa. En la nostre societat, la imatge ha pres una importància enorme, actua en tots els àmbits de la nostra vida, per tant hem de formar-nos en la comprensió crítica d’aquesta realitat comunicativa. Em de dotar-nos amb instruments i metodologies adients per desenvolupar el nostre vessant creatiu, potenciant l'activitat com a eina expressiva que ens permeti la construcció d’un mon personal. El professor de Plàstica a més de transmetre coneixements ha d’aconseguir l'implicació en el procés d’aprenentatge per construir-se d’una manera integral i activa.\nAmb les activitats proposades pretenem que tots els alumnes puguin construir i descobrir la seva personalitat i les seves virtuts, tot potenciant les capacitats artístiques, creatives i expressives i estètiques, mitjançant les manualitats.\nAutoexigència i esperit de superació en els processos i creacions pròpies.\nRealització d’experiències d’experimentació amb materials diversos.\nInterès per la recerca de materials, suports, tècniques i eines per aconseguir un resultats satisfactoris.\nPrendre decisions per a la realització de produccions artístiques especificant els objectius, proposant diverses\nopcions i avaluant la solució.\nDibuix i Pintura Nombre d`articles: 8\nJoieria Nombre d`articles: 1\nCal·ligrafia Nombre d`articles: 1\nCraft Nombre d`articles: 4\nFotografia i Vídeo Nombre d`articles: 7\nDisseny Nombre d`articles: 1\nPer tastar Nombre d`articles: 4\nRecursos Nombre d`articles: 71\nAssesorament i reconeixement Nombre d`articles: 4\nEl Servei d'assessorament en la formació d'Arts Plàstiques i Disseny i el Servei de reconeixement acadèmic dels aprenentatges assolits mitjançant l'experiència laboral o en activitats socials són dues actuacions regulades a la Resolució ENS/1891/2012, de 23 d'agost, d'organització de diverses mesures flexibilitzadores i actuacions en la formació professional inicial.\nEl Servei d'assessorament s'adreça a les persones adultes interessades a obtenir la diagnosi de les seves possibilitats formatives i de promoció professional, i l'itinerari formatiu més adequat per aconseguir l'objectiu de qualificació més idoni. Aquesta diagnosi és un requisit previ per participar en el reconeixement acadèmic dels aprenentatges assolits mitjançant l'experiència laboral o en activitats socials.\nPer la seva banda, el Servei de reconeixement acadèmic dels aprenentatges assolits mitjançant l'experiència laboral o en activitats socials s'adreça a les persones amb experiència laboral o en activitats socials que vulguin tenir un reconeixement acadèmic dels aprenentatges adquirits relacionats amb un determinat cicle formatiu.\nÉs imprescindible disposar de l'informe del servei d'assessorament o document equivalent de convocatòries d'acreditació o validació amb l'orientació i/o assessorament fet del mateix títol o d'un títol afí.


Participa | Educació Post 2015\nSi vols contribuir al debat sobre els objectius de l’educació pels propers 15 anys al món i a Catalunya, pots fer-ho proposant els que consideris prioritaris d’aquí al 2030.\nA hores d’ara el debat internacional està centrat al voltant de tres grans prioritats: Accés, Equitat i Qualitat. Dins d’aquest marc t’indiquem una sèrie de qüestions, per tal que en puguis triar alguna sobre la que fer la teva aportació.\nSegregació escolar. Escola selectiva o escola orientadora?\nEducació inclusiva. Diversitat funcional i cultural sense discriminació.\nEstratègies pedagògiques tenint en compte metodologies d’aprenentatge amb resultats d’èxit.\nPràctiques democràtiques per a una societat participativa.\nSistemes d’Avaluació. Competències i més enllà del «teach to the test».\nFormació i professionalització docent més enllà de la teoria.\nAprenentatge al llarg de la vida per a tothom.\nDiscriminació per raó de gènere. Apoderament de nenes i dones.\nSi creus que cal afegir algun altre tema, endavant!\nPots fer la teva aportació a través dels següents canals:\nEscriu!: fes la teva aportació per escrit, enviant-nos un text d’entre 150 i 300 paraules a info@edupost2015.cat\nGrava’t!: grava la teva aportació en un vídeo breu (màxim 3 minuts) amb el mòbil o amb una càmera de vídeo i envia’ns-ho mitjançant serveis online de transferència d’arxius de gran volum com WeTransfer, Ydray, tt, Hightail o d’altres similars a info@edupost2015.cat (acceptem la majoria de formats més habituals).\nVota!: participa donant la teva opinió sobre el tema en tres campanyes internacionals. Dues d’elles impulsades per l’ONU i la tercera pel Grup de Recerca sobre Globalització, Educació i Polítiques Socials (GEPS-UAB).\n– Worldwewant: campanya orientada a captar l’opinió i idees de la població mundial sobre com aconseguir un desenvolupament sostenible.\n– Votemyworld: campanya orientada a conèixer els sis temes que la població mundial considera més importants.\n– iPetitions: campanya orientada a fomentar una educació equitativa i de qualitat per a tothom.\ncompromís inclusió gènere sistema educatiu currículum post2015 objectius escola oberta qualitat igualtat coresponsabilitat avaluació apoderament competències desenvolupament educació inclusiva accessibilitat orientació convivència educació equitat aprenentatge accés professorat coneixement acompanyament valors reptes canvi participació formació sostenibilitat diversitat aprenentatge al llarg de la vida indicadors post 2015 flexibilitat vídeos transformació justícia


Sant Sadurní de l'Heura celebra la seva Festa Major amb la nit de dissabte passada per aigua, Notícies,\nAquest passat cap de setmana del 18 i 19 de setembre Sant Sadurní de l’Heura ha recuperat la seva Festa Major, organitzada per la Societat Recreativa la Concòrdia amb la col·laboració del consistori. Si bé l’any passat no va poder celebrar-se arran de la situació sanitària de pandèmia de COVID-19, enguany l’organització sadurninenca va adaptar totes les activitats de la programació a les mesures vigents i durant ambdós dies de celebració, Sant Sadurní de l’Heura va acollir propostes tan diverses com concerts, animació infantil, vermut, sardanes o una sortida per les Gavarres.\nLes activitats van arrencar el dissabte ben d’hora: a les 8 h del mati. De la mà d'Oriol Bassa, enginyer de forests i naturalista, que va guiar una caminada guiada per descobrir els arbres de les Gavarres, d’una durada aproximada de 3 hores. Es va sortir des de la plaça de la República i hi van assistir una trentena de persones.\nLes activitats continuaran la mateixa tarda de dissabte a la plaça de la República. A les 18.15 h va arrencar l'actuació d’animació infantil: La Xerinol·la d’en Rikus. Seguidament, a les 20 h, era el torn dels empordanesos Medusa Box, que presentaven el seu darrer àlbum ‘I Love Astronomy’: va ser quan va irrompre la pluja i la vetllada va quedar malauradament interrompuda. Es va suspendre el concert dels bisbalencs i, també el de La Masovera Barbuda, que estava previst per les 21.45 h.\nL’endemà, diumenge, a partir de les 10.30 h es va reprendre la celebració sadurninenca farà Ofici Solemne amb La Bisbal Jove, que vindrà seguit d’un vermut i sardanes. La cloenda de la Festa Major de Sant Sadurní de l’Heura 2021 va anar a càrrec de La Montecarlo, que farà un concert a partir de les 18 h.


Parc de la Séquia » Manresa se suma un any més al Dia Internacional dels Museus\nDel 15 al 18 de maig els museus de Manresa tornen a obrir les portes per oferir activitats per a tots els públics. En aquesta ocasió, es vol donar visibilitat a dos dels col·lectius que més han patit a conseqüència de la pandèmia: les persones grans i els joves.\nEl 18 de maig és el Dia Internacional dels Museus, una jornada impulsada pel Consell Internacional dels Museus (ICOM), des de fa més de 40 anys, per donar valor a la tasca que fan els museus en el desenvolupament de la societat. I, des de fa anys, els equipaments museístics de Manresa s’hi sumen amb jornades de portes obertes, visites guiades i activitats diverses.\nEnguany l’ICOM proposa el lema “El futur dels museus: recuperar i reimaginar”, amb el qual es convida els professionals que treballen als museus i a tota la ciutadania a crear, imaginar i compartir noves pràctiques de (co)creació de cara als reptes socials, econòmics i mediambientals del present. En un moment crucial per a la nostra societat cal que els museus participin en el canvi de paradigma i es reafirmin en el seu valor essencial per a la construcció d’un futur just i sostenible. És així com es plantegen la seva tasca també els museus de Manresa, amb l’objectiu principal de contribuir a encarar els reptes actuals a partir del patrimoni i la creativitat i a servir a la comunitat.\nEn aquesta ocasió, es vol donar visibilitat a dos dels col·lectius que més han patit a conseqüència de la pandèmia i que estan directament relacionats amb el lema d’enguany: les persones grans i els joves. Se’ls dona veu i són el centre de la imatge de campanya. Les activitats, enguany, podran tenir un format presencial, la qual cosa fa un any va ser impossible, tot i que seran limitades a causa de les restriccions derivades a la Covid-19 i es faran amb totes les precaucions requerides. Es pot consultar el programa sencer en aquest enllaç o descarregar-lo en aquest altre enllaç.\nEl programa d’activitats és promogut per l’Ajuntament de Manresa, però només és possible gràcies a la tasca i la col·laboració de tots els equipaments museístics de la ciutat i a la participació activa d’institucions i entitats, com ara els Amics de la Seu, la Fundació Turisme i Fires de Manresa, la Fundació Cova Sant Ignasi-Manresa, el Parc de la Séquia o la Parròquia de Santa Maria de la Seu. També es compta amb el suport de la Generalitat de Catalunya i la Diputació de Barcelona.


Anguila del delta de l'Ebre | Viulebre\nPeix de sabor intens i carn consistent\nAquest peix ha sigut una captura habitual al delta de l'Ebre i és un dels ingredients bàsics de la seua singular gastronomia. Amb ella s'elaborava una conserva molt tradicional, el xapadillo, que els restauradors de la zona han tornat a recuperar.\nL'anguila és un peix de cos molt llarguerut i cilíndric, amb escates petites i superfície mucosa i relliscosa de color marró o verdós. És una espècie migratòria que viu tant a l'aigua salada com a la dolça. Les anguiles petites, dites angules, no sobrepassen els 10 cm. De grans poden arribar als 80 cm de llargària. Per capturar-les, a les Terres de l'Ebre s'utiliza la pràctica del gànguil, que consisteix en l'ús d'una bossa de xarxa allargada sostinguda per una estructura rodona de ferro. Tenen un sabor intens i una carn consistent.\nÉs un peix blau i, per tant, té un alt contingut en greixos i en colesterol. Però, a diferència de la resta de peixos grassos, l’anguila té poca quantitat d’àcids grassos omega 3. L’excel·lència d’aquest peix és conferida per la gran quantitat de vitamina A que emmagatzema dins del greix, que ajuda al creixement de l’organisme, millora la visió i l’estat de la pell. També té una quantitat destacable de vitamina E, amb activitat antioxidant.\nL'anguila es comercialitza en conserva, els anomenats xapadillos, en botigues de la zona. També es ven fresca en peixateries de la zona i d'altres indrets de Catalunya.


Extraradi » urbana\nextraradi - 27/07/2012\nRuta urbana amb Joan Miró\nextraradi - 16/02/2012\nJoan Miró i Barcelona. La casa on va néixer, la seva escola, la rellotgeria del seu pare… i evidentment, obres seves que formen part de l’escenari urbà. La fundació Miró ens mostra la Barcelona de Joan Miró.\nLa Raquel amb la seva guia, Sonia Crespo\nRuta urbana amb en Pau Guillamet (Guillamino)\nPau Guillamet, Guillamino, ens fa de guia per la “geografia del seu darrer disc”: Fang. Si voleu saber què vol dir això i com vam arribar a fer-nos una foto a un lavabo… escolteu la ruta!!\nTanquem programa amb els biseccionats Josep Maria Sarri i Carlos Bayona, en Josep Maria ens ha parlat dels Panteres Grogues que aquest cap de setmana celebren el seu campionat internacional multi-esportiu, anomenat Panteresports. Per la seva banda, en Carlos Bayona ens ha desvetllat un munt de llegendes urbanes!\nInauguració Climbat Magnesi\nextraradi - 13/09/2011\nInauguració Climbat Magnesi al barri del Clot. És un rocòdrom urbà, on hi vam fer una UM a l’estiu amb la Sara Loscos i ens vam comprometre a fer-ne una altre quan inauguressin el nou espai. N’hem parlat amb el seu responsable, en Sergi.\nEn Franc Lluís penjat com un xoriço\nEscalada urbana a Barcelona\nextraradi - 2/09/2011\nEn Jordi Garrigós ens ha acostat una mica més el món de la escalada urbana. Ho ha fet parlant amb els protagonistes que tarda rere tarda omplen les parets de la ciutat barcelonina.\nRuta per Vilanova i la Geltrú\nextraradi - 1/09/2011\nEstrenem les rutes urbanes d’aquest nou Extraradi amb un passeig per Vilanova i la Geltrú amb Pere Agramunt: cantant i lletrista de La Brigada, director artístic del Festival Faraday i el nostre primer guia de la temporada!\nPere Agramunt al mig de la imatge\nRuta urbana per Badalona\nJa fa 3 anys que cada dijous fem ruta urbana, i avui no serà menys, però com és un programa especial la farem una mica especial. En comptes d’un guia, com tenim normalment, en tenim 3, 3 companys de Badalona Comunicació: Carles Carvajal, Gina de Tera i la Mertxe la Torre. Passem pel Pont del Petroli, els banys La Donzella i el Parc de Ca l’Arnús.\nFogueres urbanes per Sant Joan\nextraradi - 23/06/2011\nEn Franc se’n va fins a la Sagrada Família. Allà, en un dia com avui de Sant Joan, s’hi celebra una foguera urbana tradicional. El barri s’hi reuneix per passar la revetlla en família i acompanyats del foc, un dels principals protagonistes d’un dia com avui. Però no patiu, el monument de la Sagrada Família no corre perill, està tot controlat.\nRuta urbana: Colom i Barcelona\nEl Joaquim Ullan, un dels fundadors del Cercle Català Història, ens proposa un tastet de les seves rutes sobre la relació de l’Almirall Colom amb Barcelona. Si en voleu saber més els trobeu a www.cch.cat.\nRuta urbana amb Bruno Oro\nextraradi - 9/06/2011\nL’heu vist milers de vegades: és Artur Mas a Polònia, Cristina Ronaldo a Crackovia, l’hem vist al cinema, al teatre… però avui descobrirem el seu cantó més musical. Anem de ruta pels voltants del mercat de la Llibertat mentre descobrim el segon disc del Bruno Oro, Tempus Fugit.\nRuta urbana amb Gertrudis\nextraradi - 2/06/2011\nLa banda de rumba Gertrudis ens ensenyen els seus racons preferits de La Garriga, la localitat que va veure nèixer la banda… i els seus membres!!\nRuta pel Born amb Marcel Borràs\nextraradi - 12/05/2011\nEn Marcel Borràs, actor de cinema, televisió i teatre, ens fa de guia per un barri que coneixeu tots explicant-nos coses que no sap ningú. Us presentem el Born del Marcel!\nRuta urbana per Esparreguera\nEn els 3 anys d’Extraradi hem fet moltes rutes. N’hi ha de molt boniques, de molt gastronòmiques, de molt interessants… segurament aquesta és la més divertida. El viatger Albert Casals ens descobreix els seus racons preferits d’Esparreguera.\nRuta amb els Morro fi\nextraradi - 14/04/2011\nUs sona el triangle d’or de l’Eixample de Francesc Macià? Doncs aquest no té res a veure. Us proposem el Triangle d’Or dels dissabtes al matí: esmorzar de forquilla al Gelida (Urgell-Diputació), vermut al Morro Fi (Urgell-Consell de Cent) i dinar a Una mica de Japó (Borrell Aragó). I al final, la Galeria Alegria. Si en voleu més, no us podeu perdre el bloc dels del Morro fi!\nextraradi - 7/04/2011\nCelebrem els 25 anys de Makinavaja amb una ruta urbana pels escenaris que van inspirar el seu autor, l’historietista Ivà. Ens acompanya Pepe Glavez, expert en còmics, guionista i Premi Nacional de Còmic de Catalunya 2011.


Amazon Alexa inclou els serveis informatius de TV3 i Catalunya Ràdio en els seus assistents | El Tecnològic\nAmazon Alexa inclou els serveis informatius de TV3 i Catalunya Ràdio en els seus assistents\nEls usuaris del nou servei de veu Amazon Alexa es podran posar al dia de les darreres notícies directament amb la veu, sense necessitat d’escriure o tocar cap pantalla. La manera de conversar-hi, amb l’Alexa, és a través d’uns altaveus intel·ligents, alguns dels quals tenen pantalla i mostren vídeos. L’usuari li demana notícies i el dispositiu els hi ofereix en funció d’una elecció prèvia.\nDins l’oferta de continguts disponibles per a l’usuari en el llançament del servei, n’hi haurà de TV3 i Catalunya Ràdio. Concretament, els usuaris hi trobaran els titulars del “Telenotícies vespre”, els últims titulars de Catalunya Informació, la portada de Mònica Terribas i la previsió del temps. Seran els únics continguts disponibles en català en el llançament del servei d’Amazon.es.\nAl portal web de la CCMA, dins l’entorn de “Com veure’ns i escoltar-nos“, s’explica com accedir als continguts de TV3 i Catalunya Ràdio del nou Amazon Alexa.\nEn declaracions al programa “Popap”, Saül Gordillo, director de Catalunya Ràdio i de Mitjans Digitals, ha dit que “és una bona notícia que Amazon ens hagi demanat que els continguts dels mitjans públics han de ser en aquest servei, perquè és un reconeixement a la feina dels professionals de TV3 i Catalunya Ràdio, i també és una consideració cap als clients que volen continguts en català.”\nSaül Gordillo, també ha deixat clar que “això vol dir, primer, que tenim continguts de qualitat per distribuir a través de qualsevol dispositiu, i després, que el català hi serà present com qualsevol altra llengua. Aquests són els nostres objectius, en tant que servei públic, i la CCMA continua sent pionera i capdavantera.”\nEtiquetes: AlexaAmazoncatalunya ràdioCCMATV3\nHorizons 2018: Barcelona reuneix a la comunitat educativa global per millorar la vida de l'estudiant a través de la tecnologia


MotoRockomanacions 17 a 19 de juny - El bloc de Rocky Motard Ponent\nMotoRockomanacions 17 a 19 de juny\nAbans de que la calor i les vacances familiars acabin fent minvar les activitats organitzades al voltant de la moto, encara ens queden caps de setmana mogudets. Aquí van les MotoRockomanacions de Rocky Motard Ponent:\n3er Desafiament Transpirinenc 2022\nAmb les inscripcions ja fora de temps, però com sempre un esdeveniment com aquest cal esmentar-lo, i més perque ja ha passat a ser un de anual, per tant ull amb si agrada que l’any que ve es repetirà!\nDes del Mediterrani fins al Cantàbric… 1 dia i més de 800 quilòmetres de corbes i moto. Per tercer any consecutiu, Moto Experience Tours convoca aquesta cita a la Badia de Roses (Girona) en aquesta tercera edició del: Desafío Transpirenáica 2022.\nPunt de trobada – Roses dia 17 de juny. Eixida a les 6h del dia 18 de juny. Arribada a Sant Sebastià 18 de juny. Hotels 3* i 4* a Mitja pensió.\nAmb dos tracks alternatius. La Ruta de les Valls que transcorre per la cara sud dels Pirineus i la Ruta dels Cols francesos una mica més exigent, per la cara nord. Tu tries!\nUn mateix punt de partida i d’arribada per a tots dos traçats, Roses-San Sebastià. I un mateix objectiu: passar-ho bé en un intens dia de moto. Ports de muntanya, corbes i diversió. Una gran experiència!\nXX Aniversari La Cantera Biker Bar\nA Bellvei (Tarragona), La Cantera celebra el seu XX Aniversari amb activitats des de divendres a diumenge, on la festa està assegurada.\nX Moto Cargolada Shadow Custom Club\nMoto cargolada del Shadow Custom Club a Tremp 18 i 19 juny 2022. Es pot anar-hi els dos dies ó 1 de sol.\nDissabte 18 Juny:\nQuedada al migdia al restaurant el Faro a Balaguer, tocant a la benzinera Repsol (a google maps surt de Vallfogona de Balaguer) cap a les 12:30h per rebre els participants i prendre alguna cerveseta.\nLa gent del Club Custom Shadow ja estarà cap a les 12h per agafar taules.\n13:30h dinar a Balaguer, restaurant Les Roquetes, Plaça Lluís Companys, 6. Menú a 14,9€ amb beguda inclosa, cafès no.\nDesprés de dinar: 16h desplaçament fins a Torrefarrera (28 km) per realitzar una visita a la fàbrica de microcerveceria artesana Oliba Green Beer (olives) amb degustació de Cerveses i maridatge inclòs a les 17:30h.\nLa visita i degustació serà gratuïta, qui ho desitgi podrà comprar Cerveses allà mateix.\n19h sortida a Tremp, Hotel Segle XX (1:10h – 84km). Possessió de les habitacions, guardar motos a garatge i sortida a sopar a peu.\nSopar informal a Tremp, al Bar Terrassa Tarragona, consistent en:\nSafates a compartir de braves, amanida i calamars; de segon graellada a la brasa de pollastre, cansalada, girella (embotit típic del Pallars), botifarra, etc. acompanyat de pa torrat amb tomàquet; tot això pel mòdic preu de 10 a 12€ per persona amb la beguda a part.\nLes reserves es gestionen particularment per part dels assistents directament a l’Hotel Segle XX de Tremp, Telèfon 973 65 00 00 o al mail info@hotelseglexx.info reservant a nom de grup Shadow Custom Club, (preu reduït) habitació doble amb esmorzar inclòs 75,32€ taxa turística a part, la individual 60€. Garatge tancat inclòs.\nDiumenge 19 Juny:\nPunt de trobada a la benzinera Repsol de Tremp, a la sortida nord de Tremp. Repostar benzina prèviament.\n10h Sortida. Ruta circular de 1:10h i 60km en la seva totalitat, pujant per Senterada i parant al llac de Montcortès, a les 10:35h, foto de grup, seguint per Gerri de la Sal fins a la Pobla de Segur.\nLa parada al llac de Montcortés serà de 1:30h i hi haurà dues opcions:\n1a – Qui vulgui podrà passejar-se o refrescar-se al llac, no apte per a nens i imprescindible saber nedar.\n2n – Hi haurà la possibilitat de visitar el Dolmen de Perauba, situat a 10 minuts, 3,7km amb moto del llac, per carretera asfaltada i després per pista de terra sense desnivell, acabant caminant fins al dolmen 800 metres. Dolmen de l’època del calcolític amb una cronologia de 2200 a 1800 anys abans de Crist. És a dir, més de 4.000 anys d’antiguitat.\n12:15h sortida del llac a prendre l’aperitiu i refrescar-se al Xiringuito als peus del pantà de Sant Antoni, arribada a les 13h (45min 32km)\n14:30h sortida a dinar cargols al restaurant Terradets de Cellers. (2n torn a les 15h) (ruta de 30min 30 km) amb un menú a escollir, és clar, amb cargols a la llauna aquest any, com a opció.\nEls cargols a la llauna tenen un suplement de 6,5€, per al grup s’ha aconseguit que aquest sigui només de 4€.\nMenú de 30€ amb begudes incloses de vi, cervesa, refrescos i aigua.\nI com cada any, després de menjar cada mussol a la seva olivera.\nELS SENYORS DE LES PEDRES + NOCTÄMBULS + OBSCENS a la Òxid de Reus\nLocomotora Musical i Metal Hammer ens porten a la sala ÒXID de Reus (Tarragona) una gran festa del Rock Dur fet en català, on per primer cop uneixen forces tres bandes que no et deixaran indiferent. ELS SENYORS DE LES PEDRES (Tribut a Sangtraït) + NOCTÄMBULS (Hard Rock/Metal català) + OBSCENS (HardRock català).\nSerà dissabte per la nit.\n11ª Matinal Jíbaros\nMatinal motera a Reus (Tarragona) el diumenge dia 19 de juny.\nAutor Rocky Motard PonentPublicat el 15/06/2022 15/06/2022 Categories Concerts, Festa motera, Matinal motera, MotoRockomanacions, MototurismeEtiquetes Bellvei, Desafío Transpirenáica, Els Senyors de Les Pedres, Jíbaros, La Cantera, Locomotora Musical, Metal Hammer, Moto Experience Tours, Noctämbuls, Obscens, Reus, Sala Òxid, Shadow Custom Club\nAnterior Entrada anterior: Country Blues\nSegüent Entrada següent: Country Neotradicionalista


setge de final de 1614 i inici de 1615\nEl Setge d'Osaka (大坂の役, Ōzaka no eki) fou una campanya lliurada al Japó durant els anys 1614 i 1615 entre el shogunat Tokugawa i el clan Toyotomi. Aquests conjunt de batalles es reparteixen en dues campanyes:\n34° 38′ N, 135° 31′ E / 34.64°N,135.52°E / 34.64; 135.52\nVictòria de Tokugawa Ieyasu; és destruïda la darrera resistència al domini Tokugawa.\nGenna Armistice (en)\nEl castell d'Osaka\n1 Campanya d'hivern\n2 Campanya d'estiu\nInscripció sobre la campana a Hokoji (Kyoto)\nIeyasu Tokugawa interpreta això com un insult, ja que ell té el centre del seu poder en les províncies orientals, i la tensió comença a augmentar entre el nou shogunat i el clan Toyotomi; Hideyori Toyotomi comença a reunir una força composta de rōnin i d'enemics dels Tokugawa a Osaka. El novembre de 1614, Ieyasu decideix impedir que aquesta força es faci més gran i envia 194.000 homes a Osaka.\nEl fill de 8 anys de Hideyori, Toyotomi Kurimatsu, va ser capturat pel shogunat i el van decapitar a Kyoto. La filla de la concubina de Hideyori, Naahime, no va ser condemnada a mort. Posteriorment es va fer monja al temple budista Tkei-ji de Kamikura. La tomba de Hideyoshi va ser destruïda i també el Santuari Tomokuri de Kyoto. Chosokabe Morichika va ser decapitat l'11 de maig, mentre que el seu company, Ono Harutane, que havien perseguit durant més de 10 anys, va ser ajusticiat.\nLlista de les batallesModifica\nOpenHistory Arxivat 2006-08-28 a Wayback Machine.\nObtingut de «https://ca.wikipedia.org/w/index.php?title=Setge_d%27Osaka&oldid=29654874»\nDarrera modificació: 11 març 2022 a les 22:36\nLa pàgina va ser modificada per darrera vegada el 11 març 2022 a les 22:36.


Periodòncia – Institut Odontologic Ronçana\nÉs una de les afeccions més comunes i consisteix en una inflamació amb possible sagnat de les genives durant el raspallat, així com una excessiva sensibilitat al fred o a la calor.\nEls nostres especialistes l examinaràn per determinar el grau de la seva afecció i li proporcionaran el tractament periodontal més adequat amb el que disminuirà la inflamació gingival i el sagnat. Comptem amb les tècniques més innovadores i els materials més sofisticats.\nLa periodòncia ha de ser tractada a temps per evitar complicacions i una possible pèrdua d’os. Un cop controlada la patologia periodontal, el pacient compta amb un seguiment constant per vigilar la progressió de la malaltia i mantenir les seves dents sanes i en perfecte estat.\nQuè és la periodontitis o malaltia periodontal?\nLa malaltia periodontal, coneguda com “piorrea”, és una patologia dels teixits que envolten la dent: geniva i os.\nComença amb la inflamació de les genives (gingivitis) i progressa cap a l’arrel de la dent destruint el lligament que uneix aquest a l’os.\nEn casos avançats la dent es queda sense suport i es perd.\nPer tractar adequadament la periodontitis el primer pas és fer un bon diagnòstic de la malaltia de les genives. Aquest diagnòstic consisteix en:\nExploració radiològica: es realitzaran radiografies periapicals i en casos en que la malaltia estigui avançada serà fonamental disposar d’una radiografia tridimensional per conèixer amb exactitud el grau d’afectació de l’os.\nA l’Institut Odontològic Ronçana disposem d’un modern equip de radiografia tridimensional que ens capacita per fer un diagnòstic precís.\nPrincipals causes de la periodontitis:\nLes causes de la periodontitis són múltiples:\nHi ha una proliferació de bacteris que neixen en les restes de menjar dipositats a les dents.\nUna predisposició hereditària fa que aparegui en certes persones.\nHigiene dental insuficient:\nLes restes d’aliments són un brou de cultiu per als bacteris.\nCerts dèficits immunològics en la saliva permeten una proliferació bacteriana anòmala i exagerada.\nLa col·locació inadequada de les dents influeix directament i indirectament a aquesta malaltia.\nIncongruències en l’oclusió dental faciliten el desenvolupament de la malaltia.\nMal ajustades o amb un disseny deficient.\nEl tabac és un factor clarament inconvenient per a la salut de les genives.\nEls símptomes de la malaltia periodontal:\nEls símptomes periodontals depenen de la fase i el grau en què es trobi la malaltia.\nSagnat bucal al raspallat o en casos més avançats de manera espontània.\nDolor o molèsties gingivals.\nRetracció de les genives: en un primer moment, per la inflamació, es produeix un augment de la geniva, però amb el temps, en perdre os, la geniva es retreu i queden exposades les arrels.\nSensibilitat al fred o a la calor.\nMobilitat dentària: les dents i queixals acaben per perdre el suport ossi i es mouen. En casos molt avançats, la mobilitat acaba a la caiguda espontània de la dent.


Activitat sobre L'Ocell de foc de l'autor Emili Teixidor, pels Sapatillas - Viquilletra\nActivitat sobre L'Ocell de foc de l'autor Emili Teixidor, pels Sapatillas\nActivitat de tipus altra activitat sobre l'obra L'Ocell de foc de l'autor Emili Teixidor, realitzada per Sapatillas del centre Miguel Hernández durant el curs 2012-13.\nAcí teniu un treball que recull el procés de conquesta de Mallorca i València i algun testimoni i llegenda relacionada.\nLA BATALLA DE MURET I LES SEGÜENTS CONQUESTES CATALANOARAGONESES\nEn la novel·la "L'Ocell de Foc" es parla de la batalla de Muret, que aquest any de 2013, complirà 800 anys (12 de setembre de 1213). En ella morí el rei Pere I el Catòlic defenent els seus vassalls, majoritàriament càtars i conta els francesos i el papa. Serà conegut com a "catòlic" perquè no sent "heretge" va complir amb una de les normes dels cavallers medievals: defendre el vassalls.\nA continuació parlem sobre la batalla de Muret:\nAquesta va enfrontar Ramon VI de Tolosa i els seus aliats contra les tropes franceses, liderades per Simó de Montfort, és recordada per la mort del rei Pere el Catòlic i per constituir el final de l’Occitània. A l´hora de la batalla, el rei catalanoaragonés hi va voler combatre com un cavaller contra Simó, i per aquest motiu es va canviar l'armadura amb un dels seus cavallers. Però l'exèrcit de Simó de Montfort havia rebut ordres d'abatre el cavaller que dugués l'armadura reial. El rei, en veure el seu company mort, va descobrir-se amb el crit de "El Rei, heus-el aquí", cosa que va provocar que l'exèrcit enemic l'abatira a ell també. Finalment, la batalla la va guanyar l'exèrcit francés, que va prendre el territori de Tolosa i posà fi a l'expansió catalana sobre terres ara definitivament franceses. L'Ocell de Foc (un imaginat Aicart de Carcassona) i el seu amic Arnau, són eixits de la imaginació d’Emili Teixidor, que en la novel·la “L’Ocell de Foc”, tracta aquests fets del segle XIII. Ambdós, al final de la història, volen acompanyar Jaume I en les seues futures conquestes. Si haveren estat personatges reals ben bé podrien haver participat en les conquestes Jaumines reals. Ací vos expliquem el procés de la conquesta de les dues futures capitals dels nous territoris conquerits: Ciutat de Mallorca i València.\nLa Conquesta per als regnes cristians de l'illa de Mallorca va ser aconseguida definitivament pel rei Jaume I d'Aragó entre 1229 i 1231. La ciutat de Madîna Mayûrqa (actual Palma de Mallorca o Ciutat de Mallorca) va caure al desembre del primer any, però la resistència musulmana en les muntanyes va durar tres anys més.\nLa Conquesta de València va ser el conjunt de maniobres militars i d’assetjament que dugueren a l'annexió de l'actual territori del País Valencià a la Corona d'Aragó. Entre 1229 i 1245, tan sols setze anys, la Corona d'Aragó aconseguí la conquesta de gran part del que seria el Regne de València. Davant de l'èxit aconseguit per unes campanyes militars empreses a nivell particular per nobles aragonesos, Jaume I va emprendre la conquesta de les taifes valencianes (València, Dénia...)\nL'anomenat Penó de la Conquesta és un dels testimonis físics que queden d’aquell moment. És el senyal hissat pels andalusins valencians per indicar la seua rendició a Jaume I durant la conquesta feudal de la ciutat i regne de València. Està fet amb tres tires cosides de drap tosc, de color blanc, que foren retallats a corre-cuita de forma bossellada, sobre el qual s'hi pintaren 4 barres vermelles. Actualment les franges blanques estan engroguides pel pas del temps, la qual cosa li dóna un aspecte de Senyera Reial. Té unes mesures de 2 metres de longitud, sospitant-se que inicialment seria més llarg i que fou retallat. A dalt de tot figura una inscripció afegida en la restauració de 1638 on hi diu “Año 1238”, repartida entre les diferents franges groguenques.\nQuan Jaume I la va veure penjada d'una de les torres de la Balansiya musulmana, conta en el seu "Llibre dels Feits" que va baixar del cavall, es va agenollar i va plorar donant gràcies a Déu per la gran mercé que li havia fet. Hui el Penó, es guarda a l'Ajuntament de València. Igual que en Muret Emili Teixidor ha introduït la llegenda del cavall florit, a València se'n conten moltes llegendes encara referents a la pròpia conquesta, com per exemple la de la Rata Penada. Aquest fet de l’existència de llegendes es deu a l’interés de la monarquia d’assentar la seua bona fama i la voluntat de manipulació feta des del poder per a fer que el poble creguera fermament en què la conquesta estava ajudada per les forces divines.\nLa rata penada és l’animal que remata l’escut de la ciutat de València, però també ha existit a altres ciutats de la Corona d’Aragó. Segons la llegenda, en la cultura àrab es domesticaven i s’utilitzaven per espantar els mosquits dels terrenys pantanosos de prop de València. En l’època de Jaume I un profeta àrab augurà que mentre la rata penada de l’amo de la ciutat poguera volar totes les nits la ciutat es mantindria en poder musulmà. Les tendes de les tropes del rei Jaume I estaven acampades al raval de Russafa, fora de la muralla de la ciutat de València, per tal d’arravatar-los la ciutat als musulmans.\nVa ser aleshores quan una rata penada va fer un niu en la part alta de la tenda del rei com si volguera coronar-la i augurar la victòria de Jaume I. El rei va ordenar que no l’esglaiaren, sinó que la complagueren per a que es quedara a gust al campament. Una nit quan l’exèrcit cristià dormia tranquil i confiat es va sentir prop de la tenda del rei un estrany colpejar de tambor. Un soldat el va despertar, alertant-lo. De seguida va cridar els seus capitans per a que donaren ordre als guàrdies d’extremar la vigilància. Aleshores se n’adonaren de que l’exèrcit moro estava prop del campament i donaren la veu d’alarma. Tots el soldats s’alçaren ràpidament i van aconseguir que els musulmans es retiraren.\nEl rei va voler agrair a qui havia tocat el tambor. I ben grossa va ser la seua sorpresa quan va descobrir que era la rata penada qui va donar l’avís. L’animalet s’havia deixat caure amb totes les seues forces moltes vegades sobre el tambor fins que va aconseguir despertar el rei.\nCom a premi a la seua decisiva ajuda, conclou la llegenda, Jaume I va fer posar la rata penada en la part més alta de l’escut reial de la ciutat de València.\nTítol: Activitat sobre L'Ocell de foc de l'autor Emili Teixidor, pels Sapatillas\nObtingut de «https://www.viquilletra.cat/index.php?title=Activitat_sobre_L%27Ocell_de_foc_de_l%27autor_Emili_Teixidor,_pels_Sapatillas&oldid=20015»\nDarrera modificació de la pàgina: 30 març 2016 a les 18:24.


Elter, el portal d'Osona - El Síndic demana que s'aturin les obres dels camins d'accés a les torres de la MAT\nEl Síndic demana que s'aturin les obres dels camins d'accés a les torres de la MAT\ndimarts 27 de maig de 2008 08:50h\nSegons el Síndic, aquests camins no tenen declaració d'impacte ambiental i s'han d'exigir responsabilitats\nOsona, | El Síndic de Greuges, Rafael Ribó, ha demanat al Departament de Medi Ambient que realitzi les inspeccions pertinents per saber si han començat els treballs per obrir els camins, situats en zones protegides, d’accés a les futures torres de la línia d’alta tensió de 400 kV entre Sentmenat i Bescanó.\nEl síndic insta el Departament a paralitzar les obres si comprova que ja han començat els treballs per obrir aquests camins. Ressalta que els treballs d’obertura de camins no tenen declaració d’impacte ambiental i indica que s’ha d’exigir a l’empresa responsable la reparació pertinent\nEl Síndic ha fet arribar també la seva resolució als ajuntaments afectats: Sant Quirze Safaja, Sant Sadurní d’Osormort, Vilanova de Sau, Sant Hilari Sacalm i Osor perquè també informin sobre si al seu terme s’han iniciat les obres i, si ha estat així, adoptin les mesures pertinents per exigir-ne el cessament. També s’ha fet aquesta petició a la Diputació de Barcelona d’acord amb les competències que exerceix en relació amb diversos espais naturals afectats pel pas de la línia.\nCom a òrgan competent en energia de la Generalitat, la resolució del Síndic s’ha comunicat al Departament d’Economia i Finances, al qual s’ha recordat que encara té pendent d’enviar la resposta a la primera resolució del Síndic del mes març sobre aquest projecte.\nEn aquella ocasió, el Síndic va recomanar més informació i transparència de l’Administració en el projecte de la línia i proposava, entre altres coses, la creació d’un lloc web que contingués una base de dades en què constessin un per un tots els tràmits del procediment i tota la documentació de què disposa l’Administració (estudis, informes ambientals, propostes, anuncis, resolucions administratives, descripció de treballs, plànols informatius, etc.). També feia referència que s’havia adreçat a l’Administració demanant informació sobre l’obertura de camins en espais protegits sense declaració d’impacte ambiental, que ha donat lloc ara a aquesta nova resolució.\n- Santi Vila diu que la línia de tren R3 'necessita millorar' a curt termini (27 de maig de 2008)\n- Endesa renova un centre de transformació a Vic (27 de maig de 2008)\n- El Museu del Ter de Manlleu s'implica en una mostra per commemorar els 50 anys del pantà de Sau (27 de maig de 2008)\n- Les reformes del nou accés amb zona verda del Municipal estan a punt d'acabar (27 de maig de 2008)\n- S'acaben les tasques de manteniment a l'eix de Bracons (27 de maig de 2008)


El Festivalot 2022 anuncia part del seu cartell - Primera Fila\nManel, Buhos, The Tyets, Dàmaris Gelabert i El Pot Petit són els primers noms confirmats\nEl Festivalot és el festival pels més joves de casa que se celebra a Girona des de fa set anys. Enguany tindrà lloc els dies 28 i 29 de maig i comptarà amb Manel, Buhos, The Tyets, El Pot Petit i Dàmaris Gelabert.\nHan presentat els concerts d’aquesta edició els tres membres del grup Els Amics de les Arts; Joan Enric Barceló, Ferran Piqué i Daniel Alegret, directors artístics del festival. Els ha acompanyat Quim Ayats, regidor de cultura de l’Ajuntament de Girona i Albert Piñeira, vicepresident segon i diputat de Cultura de la Diputació de Girona.\nCom a novetat, el Festivalot amplia les seves col·laboracions amb escoles de música i escoles de Girona i Salt de barris com Santa Eugènia, Vilarroja o Pont Major. Un dels fruits d’aquestes col·laboracions és el cartell del Festivalot 2022, dissenyat pels nens i nenes de l’Escola Font de la Pólvora de Girona junt amb l’artista Ilich Roimeser. Des de l’organització s’ha remarcat el gran poder de la música com a element integrador, per trencar barreres socials i prejudicis, i entre altres coses, per fer-nos feliços.\nEls horaris i les entrades ja estan disponibles al web del Festivalot.\n‘Cada dia’, amb Yung Rajola i The Tyets


Barcelona celebra la resurrecció d'El Ingenio, la botiga-taller de gegants i capgrossos\nFesta de reestrena de la botiga-taller El Ingenio / Ajuntament de Barcelona\nLes festes de Santa Eulàlia han inclòs una cercavila extra per celebrar que ha tornat a obrir l'emblemàtic comerç del carrer Rauric\nper Redacció 10 de febrer de 2019 11:45\nS'ha tornat a salvar i ja va pel tercer miracle. El taller-botiga El Ingenio, d'on han sortit centenars de cagrossos i gegants de Catalunya, ha aixecat la persiana altra vegada després d'una jubilació, un micromecenatge fallit i un traspàs, que de poc no el tanquen per sempre. Està al carrer Rauric, a pocs metres del carrer Ferran, una ubicació cèntrica que aquest dissabte s'ha omplert de música i cultura popular gràcies a una cercavila de celebració de la reobertura. Les festes de Santa Eulàlia han inclòs enguany una rua d'homenatge a El Ingenio en la que han participat dracs, gegantons i moltes altres criatures festives sortides d'aquest taller.\nLa cercavila, plena de marxa, ritme, humor i amb grups d'animació, ha recorregut diversos carrers de Ciutat Vella i ha fet una parada al carrer d'en Rauric, on hi ha la seu de El Ingenio #culturapopular #SantaEulàlia19 pic.twitter.com/xfx9iMUx56\n— BCN Cultura Popular (@Cultupopularbcn) 9 de febrero de 2019\nEl Ingenio va ser fundat el 1838 i va passar per diverses mans fins que als anys 20 se'l va quedar l'avi de Rosa Cardona, l'actual propietària del local. Volia jubilar-se i no trobava qui agafés el relleu. Ho van intentar els amos d'El Rei de la Màgia, tota una institució també de Ciutat Vella, però malgrat els esforços i l'interès que va generar el micromecenatge que van llançar, no se'n van poder sortir i van tancar portes el desembre de 2017. El passat juliol va arribar la bona notícia: reobria de la mà de l'empresari gironí Lluís Sala, dedicat a la ceràmica i fascinat per l'encant d'aquest espai.\nAl juliol es va efectuar el traspàs i sanejament econòmic i la botiga es va posar al dia fins al 7 de novembre, quan es va tornar a inaugurar. Ara amb les festes de Santa Eulàlia ha celebrat amb tots els ets i uts la nova vida que comença. Ara obre els 7 dies de la setmana, té dos empleats i ha ampliat l'oferta de productes. A més de la tradicional imatgeria festiva, màscares i objectes de broma, comercialitzarà també joguines d'època, nines de paper, titelles i jocs medievals. Manté, això sí, les característiques lletres gegants del poeta Joan Brossa, amb qui la família propietària va tenir una estreta amistat. El taller serà una mena de museu viu i es remodelarà per fer-lo visible des del carrer a través d'un aparador.\nLes festes de Santa Eulàlia estrenen noves activitats i el Llum BCN es consolida al Poblenou\nPSC, Cs i PP, contra l'acte d'alcaldes pels presos polítics durant les festes de Santa Eulàlia


Adaptem l'habitatge a les persones per allargar-hi l'estada a la vivenda\ndemana el teu pressupost !!\nLa naturalesa de la societat actual i l'envelliment de la població comporten un augment significatiu del nombre de persones amb dependències cada vegades més diverses. Dins d'aquest col•lectiu vulnerable, la gent gran i les persones amb alguna discapacitat o amb mobilitat reduïda veuen afectats el seu benestar i qualitat de vida per problemes derivats de la mobilitat i l'accessibilitat en els edificis i en el seu entorn més directe, així com en el propi habitatge.\nAquesta situació ens demana a tots els sectors implicats que sumen esforços per donar suport a aquest col•lectiu cada vegada més nombrós, per ajudar-lo en el seu dia a dia i augmentar la seva autonomia, amb la filosofia d'ADAPTAR L'HABITATGE A LES PERSONES I NO A L'INREVÉS I ALLARGAR-HI L'ESTADA.\nEns adrecem a EMPRESES, COMERÇOS, ADMINISTRACIONS I COMUNITATS DE VEÏNS a fi de suprimir les barreres arquitectòniques dels seus edificis i millorar-ne l'accessibilitat, per donar compliment a les normatives aplicables. Ens adrecem a PARTICULARS, en especial a GENT GRAN I A PERSONES AMB ALGUNA DISCAPACITAT O AMB MOBILITAT REDUÏDA, a fi d'augmentar la seva autonomia i la seva qualitat de vida.\nAdaptació de vivendes\nUn servei integral és el que ens diferencia, ja que podem analitzar, diagnosticar, preparar i fer-nos càrrec de qualsevol projecte de rehabilitació dels espais d'un edifici o habitatge privat. Ens encarreguem des de la construcció, rehabilitació, pintura, fusteria, lampisteria i automatitzacions de tots els elements que intervinguin en aquesta adaptació de l’habitatge.\nUn arquitecte i un tècnic ortopèdic amb amplia experiència ens facilitaran i garantiran el diagnòstic d'accessibilitat del nostre edifici, casa particular o edifici públic que s'hagi d'examinar. Un servei acurat de mans d'uns experts en el tema.\nAmb la nostra experiència en el sector de l'ortopèdia i com a professionals farmacèutics, buscarem cobrir i satisfer les necessitats de la gent gran, de les persones amb algun tipus de mobilitat reduïda o de qualsevol altre tipus de discapacitat física, oferint una àmplia gamma d'articles específics dels principals fabricants del món de l'ortopèdia així com un seguit de serveis personalitzats.


Les biblioteques a Interacció | Interacció\nInici Apunts Les biblioteques a Interacció\nPublicat per Interacció el 28/05/2013 - 13:53 | Última modificació: 22/07/2015 - 12:29\nLa nostra participació a Interacció la vam estructurar en dues sessions matinals. Una primera de més tècnica en la que per mitjà de la Rosa Togores presentàvem l'estudi acompanyats pel Frank Huysmans i la Manuela Barreto Nunes, dos referents internacionals en la temàtica; i una segona de debat en la que Lluís Verdaguer (Alcalde de Taradell), Rafa Milán (Cap del Departament de Cultura i Joventut de l'Ajuntament del Prat de Llobregat), Ferran Burguillos (Director de les Biblioteques de Sabadell) i Guillem D. Fullana-Ferré (usuari de biblioteques) ens van aportar la seva visió sobre el rol i la importància de les biblioteques en el context actual. També s'hi van presentar dos projectes: l'ús de l'spotify a les Biblioteques Públiques de Vilanova i el projecte Montornès Km 0 de la Biblioteca de Montornès del Vallès.\nLa taula de dijous al matí va començar amb la intervenció de la Manuela que ens va centrar el tema i ens va recordar com som d'importants les biblioteques per lluitar contra les desigualtats i la necessitat de treballar amb la comunitat: "Treballar amb els altres, no per als altres" va repetir en més d'una ocasió; una bona injecció de motivació per començar el dia. Posteriorment en Frank ens va explicar com estan treballant aquest tema a Holanda, posant especial èmfasi en la metodologia i en la importància de comunicar els beneficis de la biblioteca pública a la societat. La darrera en intervenir va ser la Rosa que només començar, va arrencar els xiuxiuejos de la sala. El titular no era per a menys: "Per cada 1€ invertit en la XBM els usuaris obtenen 2,25€ de benefici directe". Posteriorment va anar desgranant l'estudi en què hem anat treballant els darrers mesos, el resum del qual està disponible a la plataforma virtual i que en breu estarà disponible en la seva versió completa.\nLa sessió de divendres va començar amb un curiós posicionament entre els de ciències i els de lletres. Entre els primers hi havia el Ferran i el Lluís que, de forma pragmàtica i pràctica, ens van remarcar la importància de mesurar amb números aquest valor social i ens van argumentar que els indicadors són imprescindibles per evidenciar la biblioteca pública com a agent transformador social. Entre els de lletres s'hi van posicionar el Rafa i el Guillem, que de forma més visceral i emotiva van donar-nos el seus arguments a favor de la biblioteca. Tot i la coincidència en destacar la importància de la biblioteca, va ser interessant veure com es va saber generar debat entre els ponents.\nD'aquesta edició d'Interacció em quedo amb la importància del repte que suposa fer visible el valor generat per les biblioteques a la societat i els beneficis que aporten tant des del punt de vista individual com comunitari. Una tasca dificultosa però imprescindible, ja no només per justificar la destinació de recursos al servei bibliotecari, sinó per incrementar el seu impacte i millorar-lo. Tenim molta feina per endavant en aquest sentit!\nFont original: Bibliosfera maig 2013 #60\nbiblioteques, Xarxa de Biblioteques Municipals, impacte, valor


Forns | Excursionisme Científic.cat\nPosts Tagged ‘Forns’\nPosted: 1 Mai 2013 in Arqueologia\nForn de ginebre de Bernades (Casserres)\nSegons el diccionari Alcover-Moll, l’oli de ginebre és el producte de la destil·lació del ginebró, un producte semblant al quitrà que es feia servir contra la ronya de les ovelles. Per obtenir-lo, els pastors utilitzaven recipients oberts en la roca viva.\nAlbert Fàbrega descriu el procés d’obtenció de l’oli de ginebre mitjançant la utilització de bidons metàl·lics, normalment dels de contenir carbur: en un dels bidons es posaven les teies estellades, omplint-lo totalment i posant-les verticals, longitudinalment al bidó. Un cop ple, es tancava el bidó amb un tros de filat metàl·lic. L’altre bidó era enterrat al terra, de manera que la seva vora superior quedes arran de terra.\nUn cop enterrat, el primer bidó es posava cap per avall, ajustant-lo al bidó de terra, de forma que els dos bidons formaven les dues mitges parts d’un forn cilíndric, del qual només en sobresortia el bidó superior, que contenia la fusta. La línia de contacte entre els dos bidons es rejuntava bé amb argila. A continuació es colgava el bidó exterior amb llenya i s’hi posava foc per fora. Un cop encès es tapava tot amb planxes de llauna o argila de manera que anés cremant en somort. Passats un parell de dies, en el bidó inferior es trobava el preuat oli de ginebre barrejat amb aigua. Només calia decantar els dos líquids per obtenir el producte desitjat.\nExtracció d’oli de ginebre fent servir peces de terra cuita, segons Gusi, Barrachina i Aguilella\nGusi, Barrachina i Aguilella descriuen un sistema que es va utilitzar fins a mitjan segle XX a la província de Castelló i que utilitzava unes peces de terra cuita en comptes de llaunes metàl·liques (vegeu esquema).\nUna altra variant la descriu Fàbrega quan parla d’una d’aquestes ginebreres construïda aprofitant un abric entre roques, de manera que l’oli s’escolava cap a una mena de cavitat inferior. Tal com diu, es tracta d’una versió moderna de la tècnica dels dos bidons.\nA la zona de la Fatarella se n’han descrit d’una tipologia diferent: construccions de petites dimensions, de planta més o menys circular, assentades sobre una roca en forma de cubeta i amb una coberta en cúpula. Hi havia una boca per introduir els troncs de ginebre per cremar-los. Val a dir que encara no hem visitat la zona per poder-ne veure cap in situ. Sobre aquests forns, vegeu això.\nForn d’oli de ginebre recent descobert prop de la masia de Bossoms\nEl mapa de patrimoni de la Diputació de Barcelona inclou una vintena de forns d’oli de ginebre, tots ells a les comarques del Lluçanès i Berguedà. A més a més, explica que, tot i que es podia fer oli a qualsevol lloc utilitzant pedres movibles, el més habitual era aprofitar les lloses de pedra properes a les cases o als camps. El procediment era senzill: un cop escollit el lloc, es gravava amb la piqueta una canal en forma de cercle de la qual en sortia un regueró en forma d’arbre que baixava aprofitant el pendent natural de la roca fins a un petit esglaó on es col·locava un recipient per recollir-ne l’oli. El procediment era el mateix que el dels bidons, però en aquest cas només s’utilitzava un bidó, el superior, que era recobert de llenya i mantingut encès durant un o dos dies.\nGusi, Barrachina i Aguilella consideren que aquest seria el tipus més antic de tots, que es podria remuntar a èpoques protohistòriques i que hauria pogut subsistir fins a l’alta edat mitjana. En tot cas, el que no es feia servir en aquells moments era un bidó metàl·lic, sinó que les arrels i branques dels ginebres eren recobertes per capes de fang, tal com indica aquest esquema:\nEsquema extret de Gusi, Barrachina i Aguilella\nAprofitem aquesta entrada per recordar que ja vàrem publicar una informació sobre el forn de ginebre de cal Garrifes. També els amics de Caminant pel Berguedà en varen trobar un recentment al serrat de l’Oli de Ginebre, sobre la masia de Bossoms. I, en una sortida que hem fet a la vall d’Ora, de casualitat, n’hem trobat un en una roca al costat de la masia del Pujol (42º 05′ 377 – 001º 40′ 386 – 797), que adjuntem en forma de fotografia.\nForn del Pujol (Navès, Solsonès)\nForns del torrent de cal Lari\nPosted: 26 Abril 2013 in Arqueologia\nEs tracta d’un conjunt de quatre forns, excavats a la terra d’un marge al costat del camí, dos dels quals es conserven complets. Al costat dels forns hi ha les restes de dues barraques de carboners, en una de les quals s’ha trobat diverses soles de sabata.\nEl forn més occidental fa 1,70 m d’amplada i 1,40 d’altura (no es pot assegurar la profunditat que tenia per estar trencat). Té forma acampanada i la xemeneia es redueix a un tub cilíndric d’uns 5 cm de diàmetre i més d’un metre de recorregut. Al peu el forn hi ha importants restes de carbó. El sòl del forn és negre del quitrà.\nEl segon forn té una amplada d’uns dos metres i una altura d’1,40 m; la profunditat és d’1,90 m. Presenta la mateixa estructura que l’anterior i en aquest cas el conducte que fa de xemeneia està obturat als 60 cm. Té una boca d’1,10 m d’ample per 80 cm d’altura.\nEl tercer forn té una boca de 80 cm x 50 cm. Fa aproximadament 1,50 m de profunditat i un parell de metres d’ample (no s’ha pogut mesurar per estar ple d’aigua).\nEl quart forn té unes mides semblants a l’anterior, i tampoc s’hi ha pogut entrar.\nVisió de dos dels forns\nForn de la Corriu (Guixers, Solsonès)\nPosted: 18 Abril 2013 in Arqueologia\nPer sobre el torrent de Sant Martí, per sota de Sant Miquel (42º 09’ 001 – 001º 39’ 393 – 1107).\nEstructura cilíndrica de 3,5 m de diàmetre i 2,40 m de profunditat, excavada al terra i amb parets parcialment fetes amb grans pedres lleugerament treballades. A la banda de ponent, i per sota del nivell del pou, hi ha una estructura quadrada de 2,20 m x 1,50 m que se suposa que era la pastera. El mur que aguanta el pou, a sobre la pastera, és fet amb pedres treballades.\nA la banda de llevant, a mig mur per la part interior del pou, presenta una mena de boca (actualment tapada) o un respirador per alimentar el forn.\nForn de la Corriu (detall de la paret)\nForn de pega de la Pineda Fosca (Tordera)\nPosted: 15 Abril 2013 in Arqueologia\nEl pou feia un diàmetre de dos metres i actualment només s’insinua perquè està ple de sediments. L’olla fa una profunditat màxima d’1,20 m (però està ocupada per sediments) i un diàmetre de 80 cm a la part superior, on hi ha un collar de pedra. S’intueix el lloc on es recollia la pega, però està ple de sediments. Uns 10 m a l’oest d’aquest forn n’hi podria haver un altre d’1,90 m de diàmetre.\nUns cent vint metres al nord-est (41º 40’ 573 – 002º 36’ 713 – 558) hi ha un forat al marge d’una pista, amb presència de carbons, que podria correspondre a un altre forn.\nForn de la Vila (Talamanca)\nPosted: 10 Abril 2013 in Arqueologia\nEstructura de dos forns; el superior fa 1 m de diàmetre a la boca i té una profunditat de 2,50 m. L’olla fa 80 cm de diàmetre a la boca superior i 1,70 m d’altura. Tant un com l’altra tenen forma acampanada i estan excavats a la terra, amb un collar de pedres a la part superior.


Orpesa celebra la primera jornada de la Fira Esport i Salut | Ajuntament d'Orpesa\nLa jornada ha començat amb un esmorzar saludable a càrrec de la farmàcia Laoz-Pruñonosa, que ha tingut un gran acolliment. Després s'ha celebrat una cursa popular d'orientació, a la finalització de la qual l'alcalde, Rafael Albert, ha compartit un moment amb els participants. L'activitat s'ha traslladat a les 13.00 hores fins a l'ajuntament, on Emilio Sáez ha impartit la xarrada ‘Iniciar-se per a córrer descalç’. De forma paral·lela, durant tot el matí s'ha donat informació als assistents sobre la campanya de vacunació des de l'estand de l'Ajuntament.\nLes males condicions meteorològiques han fet que s'hagueren de suspendre les activitats programades per a la vesprada. El programa de la fira continuarà demà a partir de les 10.00 hores, amb sessions de pilates i zumba, una exhibició de gimnàstica artística i sorteig de regals, entre altres esdeveniments.


Ana Obregón, desconsolada 20 mesos després de la mort del fill\nAna Obregón, desconsolada 20 mesos després de la mort del fill - Europa Press\nL'actriu el recorda en una publicació plena d'indignació i tristor que preocupa els seguidors\nAna Obregón es mostra desconsolada 20 mesos després de la mort del fill. L’actriu no supera la seva pèrdua, una mort que arribava massa aviat. Cada dia 13 commemora aquest trist aniversari amb una carta oberta a l’Álex Lequio en la que el recorda molt emocionada. Aquest mes ho ha tornat a fer, aquest cop acompanyant unes reflexions molt doloroses que continuen preocupant els seguidors de la presentadora: “Seria una egoista si escrivís que fa 20 mesos que moro sense tu. No es tracta de mi, aquí jo no sóc protagonista ni víctima. El més just seria dir que tu ets el protagonista i que la víctima ets tu perquè tenies 25 anys quan et van diagnosticar el maleït càncer”.\n“Aquests 20 mesos no has pogut despertar-se cada matí amb aquella il·lusió immensa que tenies per viure, de continuar treballant incansablement en l’empresa que vas crear, de sortir amb els teus amics a ballar i divertir-te, de crear algun dia la teva família i tenir els cinc fills que volies, de guanyar diners per a què la teva mare no treballés més”, denuncia.\nD’aquesta manera, l’actriu revela quins eren els plans que tenia el fill per al futur; una vida que no podrà arribar a viure per culpa d’un càncer estrany que no va ser capaç de superar: “Així que avui només em surten dues paraules, impotència i injustícia. La vida no va voler complir amb el que és just i per això estic enormement enfadada amb la vida. Ens va arrancar dos cors de cop, el teu i el meu. Gràcies a tots per permetre’m compartir el meu dolor”.\nAna Obregón recorda el fill 20 mesos després de la seva mort / Instagram\nL’actriu ha compartit fotografies molt tendres amb el fill des que era petit, un nen que l’omplia d’alegria des que va néixer. Ha d’aprendre a viure sense ell, el que li està costant moltíssim. Els seus seguidors aplaudeixen cada vegada que se sincera i bolca les seves emocions públicament, una via d’escapament que l’ajuda mínimament.


Un jove es llança a un canal fugint dels Mossos a Roses - Diari de Girona\nEs va escapar d'un control a tota velocitat i en abandonar el cotxe va intentar marxar nedant\ncarme vilà 01.06.2019 | 00:45\nEl vehicle que constava com a sostret a França. mossos d'esquadra\nEl vehicle que constava com a sostret a França.\nUn jove que conduïa un cotxe robat a França es va llançar a un canal d'aigua a Roses fugint dels Mossos i després d'haver-se saltat un control. Els agents el van haver d'ajudar a sortir amb símptomes d'esgotament.El noi tampoc tenia carnet de conduir i portava a sobre 3.970 euros distribuïts en diferents paquets de bitllets. El detingut té 18 anys, és de nacionalitat algeriana i sense domicili conegut.\nLa detenció es va produir dimarts. Els Mossos havien muntat un control a la Gi-610 al terme de Roses quan a dos quarts de nou un van demanar al turisme que s'aturés. Va disminuir la marxa però després va accelerar i va fugir a tota velocitat. El van perseguir mentre ell conduïa de forma temerària amb maniobres que posaven en perill la resta de conductors.\nVa aturar el cotxe al carrer Ponent i va fugir a peu seguit pels Mossos. Va saltar un canal i fugia nedant. Un dels agents va haver d'ajudar-lo a sortir, ja que començava a mostrar símptomes d'esgotament, ha informat Mossos.\nEl cotxe havia estat sostret a França, la matrícula no es corresponia amb la placa original i el detingut no tenia carnet. Va ser detingut com a presumpte autor d'un delicte de robatori i furt d'ús de vehicle, un delicte de falsificació documental i dos delictes contra la seguretat del trànsit.\nEl jove no té antecedents, va passar ahir a disposició del jutjat d'instrucció en funcions de guàrdia de Figueres, el qual en va decretar la seva llibertat amb càrrecs.


Els espais públics no són espais neutres. De fet en general alimenten les desigualtats entre homes i dones, perquè en essència es van pensar i concebre des d’una sola mirada, la masculina. És per...\nDivendres passat a la nit es van convocar arreu del país manifestacions feministes com a repulsa de tots els feminicidis que no deixen de succeir-se. I és que desgraciadament els assassinats de dones...\nDissabte passat les jugadores del FCB es proclamaven campiones de la Copa Europa i repetien que per fi les nenes tindrien referents femenins en el futbol, un dels totems del masclisme on s’ ha banalitzat,...\nHi ha realitats que ens semblen molt allunyades de les nostres vides . De fet hem aprés col·lectivament a distanciar-nos d’aquestes, a enquistar-les en silencis i ignorar-les .Però aquestes també...\nCol·lectivitzar la salut mental\nDurant aquest llarg any de pandèmia ens hem adaptat a una forma de viure que mai ens haguéssim imaginat. Fins i tot hem modificat el significat de les accions que ens eren quotidianes. Per exemple, veure...


La ruta - viatgers inquiets\nCom dissenyar la ruta?\nQui no ha somniat mai anar a fer la volta al món? Però per on es comença i què és el que fa falta? En aquestes pàgines de “Preparatius” parlarem sobre tot allò que s’ha de tenir en compte a l’hora de planificar un viatge d’aquesta envergadura. Per sobre de tot, el que fa falta és moltíssima il·lusió i, òbviament, una mica d’estalvis per fer-hi front.\nEl primer pas, i segurament el més complicat, és prendre la decisió. Són varis el motius i motivacions que porten a prendre aquesta decisió, així com també unes circumstàncies favorables. Com que això és un component molt personal ens situarem directament en el moment en que ja hem pres la decisió i ens preguntem: “Molt bé, ho tinc decidit, vaig a fer la volta al món! Però, per on començo?”\nDoncs bé, la nostra experiència ens diu que s’ha de començar escollint els països que es vol visitar. Lògicament la primera llista serà molt llarga, massa llarga, doncs el món és immens i no podem pretendre veure-ho tot en un any. Així doncs, tocarà fer tria i anar reduint la llista. A tal efecte ens hem de basar en dos factors: les nostres preferències i el pressupost que hi volem dedicar.\nSi ets un amant de la naturalesa i t’apassionen els paisatges no hauries de descartar visitar Nova Zelanda. Si, per contra, t’agrada més conèixer noves cultures i descobrir diferents formes d’entendre la vida, a la teva llista hi hauria d’aparèixer la Índia.\nD’altra banda, si el teu pressupost és molt ajustat, segurament hauries d’abandonar la idea de visitar alguns dels països més cars com Canadà, Estats Units, Nova Zelanda, Austràlia o Japó, entre d’altres. Lògicament, la tria dels països juntament amb el pressupost que hi volem dedicar determinarà la durada final del viatge. En la pàgina Pressupost pots veure com vam fer els nostres càlculs on, en base el cost mitjà diari de visita d’un país, vam establir els dies d’estada a cada país.\nAmb la llista definitiva dels països a visitar, el següent pas és establir l’ordre en què els volem visitar. No té massa sentit canviar de continent per després tornar al mateix (sense tenir en compte que el bitllet d’avió round the world no t’ho permet). L’ordre ens ha de servir per estalviar temps i diners. Un altre aspecte a tenir en compte és el clima que trobarem als països que visitarem. A l’hemisferi sud és estiu durant el nostre hivern i als països tropicals l’època de pluges és durant el nostre estiu. És pràcticament impossible visitar cada país de la nostra llista en el seu millor moment climatològic, però pensar en aquest aspecte ens ajudarà a establir un ordre (a banda d’haver de carregar amb roba d’hivern). Un altre factor a tenir en compte és si algun dels països que volem visitar té alguna restricció per creuar les seves fronteres, sobretot per terra.\nAmb l’ordre establert, ja podem plantejar-nos la compra dels vols, sobretot si optem per l’opció bitllet round the world que ofereixen les grans aliances aèries i que tractem a la pàgina Els vols.\nI amb això ja tenim dissenyada a grosso modo la nostra ruta. Ara només queda aprofundir en cadascun dels països que volem visitar, tenint present, però, que tindrem molt temps per dedicar-hi mentre estiguem viatjant.\nSi teniu curiositat en quina va ser la nostra elecció, aquí teniu la nostra llista final ordenada:


✅ 5 productes curiosos que no sabies que pots trobar a qualsevol Mercadona\nSegur que algun d'aquests productes et sorprendrà\nper Coral Méndez dissabte, 24 d’octubre 2020 - 08:00h\nMercadona té productes que potser no coneixes | MERCADONA\nMercadona té una gran quantitat de productes: des dels clàssics i populars fins als més curiosos. I, precisament, us venim a parlar d'aquests últims. Us portem 5 articles curiosos que es poden trobar a les prestatgeries de Mercadona i que estem segurs que molts de vosaltres no coneixereu i us sorprendran. Així que, anem al gra: aquests són 5 dels productes més curiosos que podeu trobar a Mercadona.\nPreparat de patata i ceba fregida\nSi no tens temps per preparar-te una bona truita de patates però no t'acaba de convèncer el sabor de les precuinades, aquesta és la teva solució. Mercadona té un 'preparat de patata i ceba fregida' que serveix tant per preparar una truita com per fer un remenat o una guarnició de 10.\nL'avantatge d'aquest producte és que la ceba i la patata ja venen pelades, tallades a trossos, escalfades i fregides. Per tant, en pocs minuts podràs tenir la teva truita de patata que semblarà casolana. També pot servir per preparar remenats o guarnicions: afegeix els teus ingredients preferits, remou i llest.\nAmb el Preparat de Patata i Ceba Fregida de Mercadona, plats deliciosos en pocs minuts. https://t.co/LEqGSXZQQb pic.twitter.com/TaWyv0L4DF\n- Mercadona (@Mercadona) June 23, 2017\n'Spray' dilatador de calçat\nMercadona també t'ofereix aquest peculiar producte: el dilatador de calçat. Aquest article és ideal per evitar que el calçat et faci rascades i altres ferides als peus. Tan sols has d'aplicar-lo sobre el calçat i, a continuació, posar el peu perquè vagi agafant la teva forma.\nOli 100% de coco\nUn altre dels productes curiosos de Mercadona és l'oli 100% de coco. Aquest producte, que s'ha popularitzat durant els últims anys, compleix dues funcions molt útils: es pot utilitzar com a ingredient per cuinar, però també com a cosmètic per a la pell i el teu cabell.\nPer usar-lo com a cosmètic en la teva pell, has de fer-te un massatge suaument per la zona fins que l'oli de coco s'absorbeixi. Ara bé, si vols fer-lo servir com a ingredient, pots afegir-lo en verdures i guisats, així com en l'estil 'wok' o 'curri', i aconseguiràs un gust diferent i molt tropical.\nUna publicació compartida de 𝒮𝑒𝒸𝓇𝑒𝓉𝑜𝓈 𝒹𝑒 𝓂𝒾𝑒𝓁 (@secretosdemiel) el 5 juliol 2018 a les 04:59 PDT\nUn altre dels productes que solen passar desapercebuts en les prestatgeries de Mercadona però que és molt curiós i útil són els arcs dentals. Aquest article substitueix el fil dental, i és capaç d'eliminar les restes de menjar de forma molt eficaç. Es convertirà en el teu millor aliat quan tinguis un dinar fora de casa.\nGràcies @Mercadona pels nous arcs dentals. La millora respecte als anteriors és de el 200%. MERAVELLOSOS. pic.twitter.com/3A3M4qdqVL\n- neleblas (@neleblas) June 2, 2017\nPatates fregides amb gust d'ou fregit\nUn altre dels peculiars articles de Mercadona que potser no has tastat són les patates fregides amb gust d'ou fregit de la marca Hacendado. Encara que el seu nom soni una mica estrany, la veritat és que a moltes persones els encanten, ja que tenen un sabor idèntic a l'ou fregit.\nLes patates fregides amb gust de ou fregit saben un munt a ou fregit. Mercadona complint amb el màrqueting\n- Downki (@xuliogl) August 16, 2020\nMercadona estrena a totes les seves botigues productes catalans d'allò més bons


Sanitat es planteja prohibir fumar a les terrasses - El triangle\nSanitat es planteja prohibir fumar a les terrasses\nSegons 'La Vanguardia', la reforma legal tampoc permetria fer-ho als accesos d'edificis públics ni en camps de futbol\nActualitat, Obertura, Poders, Sanitat\nLa ministra de Sanitat, Carolina Darias\nEl Ministeri de Sanitat està treballant en la modificació de la llei antitabac i, segons ha publicat La Vanguardia, es planteja prohibir fumar a les terrasses de bars i restaurants, així com als accessos d’edificis públics, amb l’objectiu d’ampliar els espais sense fum. Així doncs, no es permetria fumar tampoc en hospitals, regidories, delegacions d’Hisenda i camps de futbol, entre d’altres.\nLa prohibició en les terrasses ja va aprovar-se en algunes comunitats amb motiu de la pandèmia; a Catalunya, per exemple, no es podia fumar si no es respectava la distància d’1,5 metres. Ara, el ministeri que dirigeix Carolina Darias es planteja mantenir aquesta restricció com un pas més en la lluita contra el tabac.\nUna altra mesura que el Govern d’Espanya té sobre la taula és l’empaquetament neutre, és a dir, que a les caixes de tabac no apareguin logotips, colors, imatges de marca o informació promocional. D’aquesta manera, només hi podria constar el nom de la marca o del producte, el qual haurà d’estar escrit amb un color i una lletra estandarditzats.\nLa reforma legal també inclourà la unificació de la fiscalitat que afecta el tabac tradicional i els nous dispositius electrònics que contenen nicotina, fet pel qual el ministeri de Sanitat ja treballa amb el d’Hisenda. De moment, però, el text és un esborrany i encara s’ha de debatre al Congrés de Diputats per aprovar-lo.\nMinisteri de Sanitat, tabac


El monestir de Sant Pere de Rodes i la Canònica de Vilabertran reobren les portes - Empordà\nEl monestir de Sant Pere de Rodes i la Canònica de Vilabertran reobren les portes\nEl Departament de Cultura ha implantat les mesures que garanteixin la seguretat i protecció\nEMPORDA.INFO 13.07.2020 | 12:11\nEl Monestir de Sant Pere de Rodes reviu el seu passat més clandestí. GENCAT\nEl Monestir de Sant Pere de Rodes reviu el seu passat més clandestí.\nEl monestir de Sant Pere de Rodes i la Cano?nica de Vilabertran reobren les portes i posen en marxa aquesta setmana l'agenda d'activitats d'estiu amb l'objectiu de donar a cone?ixer els espais a la ciutadania i atreure un major nombre de visitants. Durant aquest estiu, l'Age?ncia Catalana del Patrimoni Cultural de la Generalitat de Catalunya? estrena diverses activitats per descobrir o redescobrir aquestes dues joies monumentals de l'Emporda?.\nA Sant Pere de Rodes, el passat més clandestí del monestir serà el fil conductor de la majoria d'activitats d'aquests pròxims mesos, amb propostes inèdites que permetran descobrir les històries relacionades amb el moment en què els monjos van abandonar el conjunt monumental, el 1798. Una de les propostes més destacades és Furtius i exploradors a Sant Pere de Rodes, una nova visita teatralitzada que permetrà als visitants conèixer com els furtius, contrabandistes i caçadors de tresors van assaltar els murs del monestir atrets per les nombroses llegendes que parlaven de les riqueses qui hi havia amagades. L'activitat, que tindrà lloc al capvespre i un cop el monestir estigui tancat al públic, se celebrarà tots els divendres del 24 de juliol al 28 d'agost, i l'edat recomanada és a partir de vuit anys.\nLa nova programació d'aquest estiu al conjunt monumental també proposa una visita inèdita sobre la relació entre el monestir i els vins. Clandestins: nova Nit de Vins a Sant Pere de Rodes és el títol d'aquesta original proposta que apropa als visitants a aquesta històrica vinculació quan el cap de Creus estava cobert de vinyes, i de nits, les seves cales veien salpar balandres de bocois de vi. Amb la marxa dels monjos, la fil·loxera i l'auge del turisme van propiciar que bona part del cultiu s'abandonés i que la producció de vi en aquesta zona es reduís fins a la seva pràctica desaparició. L'activitat, que tindrà lloc tots els dijous des del 16 de juliol i fins a finals d'agost, es completarà amb un tast de vins de cellers de la DO Empordà al cap de Creus. La proposta és per a persones majors de divuit anys.\nUna altra de les activitats programades aquest estiu i vinculades amb l'època més aventurera del monestir permetrà als més petits i a les seves famílies convertir-se en exploradors a la recerca dels tresors amagats al conjunt monumental. La proposta Mrs Stone i els tresors de Sant Pere de Rodes proposa ajudar a la intrépida exploradora Mrs Stone a buscar les riqueses que els monjos van deixar oblidades al monestir en un joc de pistes que permetrà als participants conèixer d'una forma amena i divertida tots els racons del recinte. L'activitat, que tindrà lloc cada dimarts del 21 de juliol al 25 d'agost, està pensada per a famílies amb mainada de quatre a vuit anys.\nDel 16 de 31 de juliol, Sant Pere de Rodes programa visites guiades en catala? (12h) per cone?ixer a fons la histo?ria i l'arquitectura d'aquesta joia del roma?nic catala?. Durant el mes d'agost, les visites guiades tenen lloc cada dia en catala? (11.30h) i en castella? a les (12.30h). A banda de les visites habituals, el conjunt monumental tambe? ofereix el 15 d'agost l'activitat Entre el poble i el monestir: visita guiada a Santa Creu i Sant Pere de Rodes. Una proposta gratui?ta per cone?ixer el passat medieval de la muntanya de Verdera tot visitant l'antic poble de Santa Creu, l'esgle?sia de Santa Helena i el monestir de Sant Pere de Rodes. Aquesta proposta forma part de les visites guiades als espais medievals que organitzen els Consells Comarcals de l'Alt i el Baix Empordà.\nMu?sica medieval en directe\nDespre?s de l'e?xit dels darrers anys, el monestir torna a programar la proposta Mu?sica medieval a Sant Pere de Rodes. Antoni Maduen?o, el reconegut musico?leg i inte?rpret dedicat al repertori medieval, oferira? diverses propostes al llarg dels mesos de juliol, agost i setembre. ?Els dies 16 i 23 de juliol i 13 i 27 d'agost, es programa l'activitat Reconstruccio? d'instruments i cant medieval.\nAl llarg dels dies programats, l'artista ?combinara? la interpretacio? de repertoris medievals a l'esgle?sia de Sant Pere de Rodes amb la construccio? en directe d'una rèplica dels instruments musicals de la Portalada del monestir de Santa Maria de Ripoll. A banda d'aquesta proposta, Maduen?o tambe? oferira?, el 23 d'agost, el concert De metamorfosis i viatges, a l'esgle?sia de Santa Helena. Finalment, el 5 de setembre, s'oferirà un taller de polifonia medieval amb una aproximacio? divulgativa dels cants medievals. Totes les activitats d'aquest cicle són gratuïtes amb l'entrada al monument.\nNova activitat a la Cano?nica de Vilabertran\nLa Cano?nica de Vilabertran també proposa aquest estiu una nova activitat que porta per títol Un brindis pels nuvis! Nit de vins a la Canònica de Vilabertran per reviure un esdeveniment excepcional que va tenir lloc en aquest espai l'any 1295: el casament de Blanca de Nàpols i el rei Jaume el Just. Durant vuit dies i vuit nits Vilabertran va viure una festa grossa amb comitives reials arribades de tot Europa, passavolants, músics i dansaires. La proposta permetrà als visitants conèixer els banquets i festes medievals i estarà maridada amb un tast de vins empordanesos. L'activitat se celebrarà tots els dimarts del 21 de juliol al 25 d'agost i és per a majors de divuit anys.\nAquest estiu, la Canònica de Vilabertran també oferirà la visita El tresor de la plana: visita guiada a Santa Maria de Vilabertran que també forma part de les visites guiades als espais medievals de l'Empordà que organitzen els Consells Comarcals de l'Alt i el Baix Empordà. La visita, que tindrà lloc el 16 d'agost i és per a totes les edats, permet descobrir la història i arquitectura d'aquesta joia del romànic català.\n'Et mereixes un monument'\nEls monuments reobren sota el lema Et mereixes un monument, amb el qual es vol fer èmfasi en el civisme i responsabilitat que la ciutadania ha demostrat fent front a la Covid-19. Les activitats vinculades al vi de Sant Pere de Rodes i de Vilabertran es realitzen amb la col·laboració del Consell Regulador de la DO Empordà i de la Ruta del Vi DO Empordà. Les places a les activitats so?n limitades i cal tramitar les reserves corresponents al correu electro?nic reservesspv.acdpc@gencat.cat? o als tele?fons 972 387 559 i 972 194 238.\nEl Departament de Cultura, a través de l'Agència Catalana del Patrimoni Cultural, ha dedicat importants esforços a implantar mesures que garanteixin la seguretat i protecció dels treballadors i visitants, i també del patrimoni. Amb l'objectiu d'oferir espais segurs, s'han adoptat mesures específiques de protecció, informació i senyalització, alhora que s'han adequat els espais als actuals requeriments normatius. També s'han modificat i adaptat els horaris i protocols, tant d'atenció al públic com de neteja, per garantir la correcta atenció als visitants.\nGastronomia mediterrània amb un toc exòtic.\nGastronomia de primer nivell a la taula del cèntric restaurant Avenida de Roses.\nCarles Xuriguera: «L'optimisme forma part de l'ADN de la DO Empordà».


IB3 | Fiscalia demana 9.000€ de multa a Cursach pel presumpte “subnormal” al jutge Penalva\nPortada > societat > Fiscalia demana 9.000€ de multa a Cursach pel presumpte “subnormal” al jutge Penalva\nFiscalia demana 9.000€ de multa a Cursach pel presumpte “subnormal” al jutge Penalva\nL'empresari de l'oci nega que desqualificàs el jutge que l'havia duit a judici\nVist per a sentència el judici contra l’empresari Tolo Cursach, a qui el jutge que el va dur a presó preventiva: Manuel Penalva, acusa d’haver-lo insultat qualificant-lo de “subnormal” davant dues funcionàries del seu jutjat. Cursach ho nega. De fet insisteix que per respecte als fills d’amics seus amb Síndrome de Down, mai empra aquesta expressió. Les dues funcionàries insisteixen però, que va ser així. I que no era la primera vegada que en comparéixer al jutjat en companyia del seu misser, tots dos feien comentaris que consideren ofensius i que les violentaven. “Jo sempre tenc la gravadora preparada”, o “ja has tret el bitllet?”, diuen que deia Cursach sobre qui pesava la prohibició de viatjar fora de l’illa. Així les coses el fiscal – Julio Cano- ha demanat 9.000 euros de multa (sis mesos a raó de 50 euros al dia) per l’empresari per injúries contra l’autoritat pública mentre la defensa – Enrique Molina- en reclama la lliure absolució. En poc més d’una setmana, la jutgessa Francisca Ramis haurà dictat sentència.\nEntrega de passaport i denúncia de Penalva al jutjat de guàrdia\nL’endemà que Tolo Cursach hagués reunit un milió d’euros de fiança per sortir de la presó on havia estat tancat un any i un mes. L’empresari acudí al jutjat d’instrucció 12 de Palma que l’investigava – i que encara l’investiga- acompanyat del llavors misser seu – Fernando Mateas- per entregar el passaport. El matí, el jutge Penalva havia concedit una entrevista a una emissora de ràdio en què digué estar preocupat per la vida dels testimonis protegits del cas (alguns havien estat amenaçats i, fins i tot, apallissats). La funcionària que atengué Cursach i el seu misser, sosté que mentre comentaven aquestes declaracions del jutge, l’empresari va referir-se a Penalva de manera despectiva. “Ara passa pena dels testimonis, aquest subnormal”, diu la funcionària que va dir l’empresari al seu misser.\nL’expressió que segons les dues funcionàries va pronunciar Cursach, va arribar a l’oïda del jutge Penalva, que encara que ja no duia el cas, era al jutjat i el mateix dia va presentar una denúncia davant el jutge de guàrdia. Avui al judici a Via Alemanya, Penalva ha dit que si Cursach li hagués demanat perdó hagués retirat la denúncia però que com que no ho va fer, no podia permetre que el dia després de sortir de la presó hagués anat al jutjat a ofendre’l. Una de les dues funcionàries que han declarat com a testimonis, ha dit que sempre que Cursach i el llavors advocat seu anaven a l’oficina judicial feien comentaris sobre el cas que la incomodaven i li generaven una situació violenta. Arran d’això, ha declarat que s’ha plantejat demanar una baixa o trasllat.


Corominas abandona la política - Notícies Política - Notícies Política - e-notícies\nPolítica · 16 de Novembre de 2017. 12:16h.\n"He decidit acabar aquesta etapa de la meva vida"\nEl fins ara president del grup parlamentari de Junts pel Sí, Lluís Corominas, ha fet la seva última roda de premsa al Parlament:per acomiadar-se de la cambra i de l'activitat política: “He decidit acabar aquesta etapa de la meva vida”.\nAcompanyat dels coordinadors del PDECAT, Marta Pascal i David Bonvehí; Corominas ha manifestat que "deixo l'activitat política de primera línia, no només com a electe sinó també directa i indirectament". "Renuncio a qualsevol activitat política", ha subratllat.\nMalgrat que té oberta una causa oberta al Tribunal Suprem per rebel·lió, ha dit que "és una decisió meditada"."No és una decisió que s'hagi pres per les circumstàncies que hi ha hagut", ha afegit.També ha recordat que "tenia una causa oberta per desobediència al TSJC pel debat de política general de l'any passat". "Crec que s'ha de poder debatre de tot, no vam desobeir", ha remarcat.\nFinalment, Lluís Corominas ha tigut un record pels presos i ha manifestat que "donaré suport a la llista de Junts per Catalunya, la llista del president Carles Puigdemont". "Gràcies al partit i a la candidatura per oferir-me anar-hi", ha conclòs.\n#16 tarrako, tarrako, 16/11/2017 - 22:09\nDoncs bon vent....i no tornis mentider!... i ara posa't a treballar una mica,dropo!!, i a guanyar-te un sou fora de la política com la majoria de mortals.\n#15 Pan con tomate y jamón Ibérico, II*II Catalanismo secta destructiva, 16/11/2017 - 19:07\nEspero que éste, y el resto de culpables del desastre, paguen con la carcel y con su patrimonio por todo el mal que han hecho a la sociedad catalana.\n#14 Fartdetot, Can Fanga, 16/11/2017 - 18:30\nPerfecte, un brètol menys-\n#13 Barbiet, Barcelona, 16/11/2017 - 16:22\nOjalá no sea el último...\n#12 Un musclu, Bcn, 16/11/2017 - 14:41\nI aquest manso de que treballara ara?


Two-Bedroom Holiday Home Tjærenellikevej 05 Vaeggerlose Dinamarca - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Two-Bedroom Holiday Home Tjærenellikevej 05 està situat idealment a Boto; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Two-Bedroom Holiday Home Tjærenellikevej 05, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aparell de televisió, reproductor de DVD/CD, forn microones, renta vaixelles per satisfer els clients més exigents. L'hotel compta amb una llista completa de comoditats, com jardí. Sigui quina sigui la seva raó per visitar Boto, el Two-Bedroom Holiday Home Tjærenellikevej 05 és el lloc perfecte per una estimulant i emocionant escapada.